laion/Wikipedia-Exotic huggingface dataset:
Tymoteusz Puchacz

Tymoteusz Puchacz (sündinud 23. jaanuaril 1999 Sulechówis) on Poola jalgpallur, kes mängib vasakkaitsjana Türgi kõrgliigaklubis Trabzonspor ja Poola jalgpallikoondises. Poola kõrgliigas debüteeris ta 2017. aastal Poznańi Lechi meeskonnas. Hooajal 2017/18 mängis ta laenul Poola esiliigaklubis Sosnowieci Zagłębie ja 2018/19 samuti Poola esiliigaklubis GKS Katowice. Poznańi Lechi põhikoosseisus mängis Puchacz aastatel 2019–2021. 2021. aasta mais siirdus ta 3,5 miljoni euro eest Saksamaa kõrgliigaklubisse 1. FC Union Berlin. Hooaja 2021/22 esimeses pooles sai ta mänguaega ainult UEFA Euroopa Konverentsiliigas. 2022. aasta jaanuaris läks ta laenule Trabzonspori, kellega tuli hooajal 2021–22 Türgi meistriks. Poola jalgpallikoondises tegi Puchacz debüüdi 1. juunil 2021 sõprusmängus Venemaa vastu. Ta kuulus Poola koondisse 2021. aasta Euroopa meistrivõistlustel. Trabzonspor Süper Lig: 2021–22 ]
Allemande

Allemande [alm'aand] (ka allemand, almand; prantsuse keeles allemand 'saksa') on 4/4- ja 3/4 taktimõõdus aeglane saksa tants. 16. sajandil Prantsusmaal pidulik seltskonnatants.
Siim (perekonnanimi)

Siim on eesti perekonnanimi. 2022. aasta 1. jaanuari seisuga oli Eestis perekonnanimi Siim 470 inimesel: 241 mehel ja 229 naisel. Perekonnanimede levikult on Siim meeste puhul 215. kohal ja naiste puhul 272. kohal. Perekonnanime Siim kandja oli keskmiselt 40 aasta vanune (mediaanvanus oli 39). Perekonnanimi Siim on levinuim Lääne-Viru maakonnas, kus neid oli maakonna 10 000 elaniku kohta 9,63. Andres Siim, eesti arhitekt (1962–) August Siim, eesti rohuteadlane (1904–1968) Eler Siim, eesti sõudja (1964–) Hugo Siim, Eesti sõjaväelane (1904–1944) Ludmilla Siim, Eesti ja Soome kunstnik (1938–) Rein Siim, eesti maalikunstnik, arhitekt ja karatetreener (1938–2015) https://www.stat.ee/nimed/pere/Siim (vaadatud 1.06.2022)
Giacomo Raspadori

Giacomo Raspadori (sündinud 18. veebruaril 2000 Bentivoglios) on Itaalia jalgpallur, kes mängib ründajana Itaalia kõrgliigaklubis Napoli ja Itaalia jalgpallikoondises. 2009. aastal liitus ta s Sassuolo noorteakadeemiaga. Klubi põhimeeskonnas debüteeris ta Itaalia kõrgliigas 2019. aasta mais. Järgmistel hooaegadel kindlus ta järk-järgult koha Sassuolo põhikoosseisus. Esimese värava lõi ta Itaalia kõrgliigas 11. juulil 2020 mängus Rooma Lazio vastu. Hooajal 2020–21 lõi ta Itaalia kõrgliigas kuus väravat ja hooajal 2021–22 kümme väravat. 2022. aasta augustis suundus ta laenule Napoli. Laenulepingu lõppedes on Napolil kohustus osta Raspadori mängijaõigused. Itaalia jalgpallikoondises tegi Raspadori debüüdi 4. juunil 2021 sõprusmängus Tšehhi vastu. Koondisekarjääri esimese värava lõi ta sama aasta 8. septembril MM-i valikmängus Leedu vastu. 2021. aastal tuli ta Itaalia koondisega Euroopa meistriks.
Karjala-Soome Nõukogude Sotsialistliku Vabariigi hümn

Karjala-Soome Nõukogude Sotsialistliku Vabariigi hümn oli Karjala-Soome NSV ametlik rahvushümn, mis oli peamiselt kasutuses 1950. aastate esimeses pooles kuni KSNSV likvideerimiseni. Hümni viisi autor oli Karl Rautio ja sõnad on kirjutanud Armas Äikiä. Karjala-Soome NSV hümn on omapärane selle poolest, et selles ei mainita vene rahvast (vene rahvast ei mainita üldse vaid kolme liiduvabariigi hümnides) ja et KSNSV hümn on ainuke hümn, mis säilitas liiduvabariigi lõpuni (oma lühiajalisuse tõttu) oma viite Stalinile. 1945. aastal korraldas Karjala-Soome valitsus konkursi vabariigi hümni valimiseks. Äikla ja Rautio võitnud teos võeti kasutusse 1950. aastate alguses ja see säilitas muutumatul kujul ametlik hümni staatuse kuni 1956. aasta 16. juulini, mil Karjala-Soome NSV likvideeriti ning Karjala ANSV omaette hümni ei vajanud. "Karelia (1950s-1956)". nationalanthems.info. Vaadatud 02.06.2022.
Kantaat

Kantaat on mitmeosaline muusikateos koorile või koorile ja solistidele klaveri, oreli või orkestri saatel. Barokiajastul oli kantaat aaria kõrval tähtsaim vokaalžanr. 17. sajandi alguses tähistas see lihtsalt vokaalteost, sajandi teisel poolel kujunes umbes kümneosaliseks teoseks koorile ja solistidele väikese orkestri saatel. Koosnes aariatest, retsitatiividest, ansamblitest, seega sarnanes väikese ooperistseeniga.
Kade (perekonnanimi)

Kade on eesti perekonnanimi. 2022. aasta 1. jaanuari seisuga oli Eestis perekonnanimi Kade 113 inimesel: 47 mehel ja 66 naisel. Perekonnanimede levikult oli Kade meeste puhul 2261. kohal ja naiste puhul 1628. kohal. Kade oli kõige rohkem levinud nimi üle 85-aastaste vanuserühmas, kus seda oli 10 000 elaniku kohta 1,28. Perekonnanimi Kade oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 11,45 inimest. 19. sajandi algul pandi pärisorjusest vabastamise käigus Võru maakonna Rõuge kihelkonna Haanja, Tartu maakonna Puhja kihelkonna Vana-Kavilda ja Võru maakonna Põlva kihelkonna Vana-Koiola mõisavaldades talupoegadele perekonnanimeks Kadde. 1930. aastate nimede muutmise kampaania käigus vahetati perekonnanimi Kade kahel korral välja, uuteks nimedeks võeti Kaldre ja Tammoja. Ervin Kade, eesti poksija ja treener (1977–) Milde Kade, eesti kergejõustiklane (1944–) Urve-Anne Kade, eesti kaubandustegelane (1943–2015) Vello Kade, eesti veemotosportlane, poksitreener ja sporditegelane (1937–) Statistikaamet: Nimede statistika (vaadatud 31.05.2022) Onomastika andmebaas. Nimede panemine: (algne nimekuju): Kade. Onomastika andmebaas. Nimede eestistamine: (vana nimekuju): Kade. Kade statistikaameti andmebaasis
Oratoorium

Oratoorium (itaaliakeelsest sõnast oratorio – 'palvesaal') on koorile, solistidele ja sümfooniaorkestrile kirjutatud mitmeosaline dramaatilisel süžeel põhinev heliteos. Erinevalt ooperist ei kasutata oratooriumis lavakujundust, kostüüme ega liikumist. Oratoorium on vaimuliku sisuga, kuid pole seotud jumalateenistusega. Palju oratooriumeid kirjutas Georg Friedrich Händel. Esimene Eesti oratoorium on Rudolf Tobiase 1907. aastal kirjutatud "Joonase lähetamine". Passioon Kantaat
Eesti rannajalgpalli karikavõistlused

Eesti rannajalgpalli karikavõistlused on Eesti rannajalgpalliklubide vahelised karikavõistlused. 2007 – Soho (vs Veekeskus.ee 11:6) 2008 – Unibet/Nõmme Kalju (vs ValiceCar) 2009 – S.C. Real/Triobet (vs Valicecar 4:2) 2010 – Augur/Betoon (vs S.C. Real/Triobet 6:4) 2011 – S.C. Real/Triobet (vs Unibet/Nõmme Kalju) 2012 – Nõmme BSC Triobet 2013 – SK Augur Enemat (vs BSC Peugeot 4:3) 2014 – SK Augur Enemat 2015 – FC ValiceCar (vs Nõmme BSC OlyBet 2:0) 2016 – SK Augur Enemat (vs BSC Peugeot 3:2) 2017 – BSC Thunder Häcker (vs BSC Alpha Innotec 12:3) 2018 – Nõmme BSC OlyBet (vs Saue JK 4:1) 2019 – SK Augur Enemat (vs Saue JK 10:5) 2020 – SK Augur Enemat (vs BSC Thunder Arvutitark 5:2) 2021 – SK Augur Enemat (vs BSC Thunder Arvutitark 4:3) 2022 – SK Augur Enemat (vs BSC Thunder Arvutitark 5:1) http://www.rannajalgpall.ee/uudised/sk-augur-enemat-voitis-oma-kaheksandad-eesti-rannajalgpalli-karikavoistlused/
Omar Alderete

Omar Federico Alderete Fernández (sündinud 26. detsembril 1996 Asunciónis) on Paraguay jalgpallur, kes mängib keskkaitsjana Hispaania kõrgliigaklubis Getafe ja Paraguay jalgpallikoondises. Ta alustas klubikarjääri Paraguay klubis Cerro Porteño, debüteerides Paraguay kõrgliigas 2016. aastal. Aastatel 2017–2018 oli ta laenul Argentina kõrgliigaklubis Gimnasia y Esgrima. Aastatel 2018–2019 mängis ta Argentina kõrgliigaklubis Huracán. 2019. aasta juunis sõlmis ta lepingu Šveitsi kõrgliigaklubiga FC Basel. 2020. aasta oktoobris sõlmis ta pikaajalise lepingu Saksamaa kõrgliigaklubiga Hertha BSC. Hooajal 2021/22 mängis ta Herthast laenul Hispaania kõrgliigaklubis Valencia. 2022. aasta augustis läks ta laenule Getafesse. Paraguay jalgpallikoondises debüteeris Alderete 20. novembril 2018 sõprusmängus Lõuna-Aafrika Vabariigi vastu. Ta kuulus Paraguay koondisse 2021. aasta Copa Américal.
Blas Riveros

Blas Miguel Riveros Galeano (sündinud 3. veebruaril 1998 Itauguás) on Paraguay jalgpallur, kes mängib vasakkaitsjana Taani kõrgliigaklubis Brøndby ja Paraguay jalgpallikoondises. Ta alustas klubikarjääri Paraguay klubis Club Olimpia, debüteerides Paraguay kõrgliigas 2015. aastal. Kohe esimesel aastal tuli ta klubiga Paraguay meistriks. 2016. aasta mais sõlmis ta viieaastase lepingu Šveitsi kõrgliigaklubiga FC Basel. Hooajal 2016/17 tuli ta klubiga Šveitsi meistriks. 27. septembril 2017 lõi ta UEFA Meistrite Liiga alagrupiturniiril värava Lissaboni Benfica vastu. 2020. aasta oktoobris sõlmis ta nelja-aastase lepingu Brøndbyga. Hooajal 2020/21 tuli ta klubiga Taani meistriks. Paraguay jalgpallikoondises debüteeris ta 28. mail 2016 mängus Mehhiko vastu. Samal aastal kuulus ta Paraguay koondisse Copa América Centenariol, kuid seal üheski mängus väljakule ei pääsenud. Olimpia Paraguay Primera División: 2015 Clausura Basel Šveitsi Super League: 2016–17 Šveitsi karikas: 2016–17, 2018–19 Brøndby Taani Superligaen: 2020–21
Óscar Romero (jalgpallur)

Óscar David Romero Villamayor (sündinud 4. juulil 1992 Fernando de la Moras) on Paraguay jalgpallur, kes mängib ründava poolkaitsjana Brasiilia kõrgliigaklubis Botafogo ja Paraguay jalgpallikoondises. Ta alustas klubikarjääri Paraguay klubis Cerro Porteño, debüteerides Paraguay kõrgliigas 2011. aastal. 2015. aasta jaanuaris liitus ta Argentina kõrgliigaklubiga Racing Club. 2017. aastal sõlmis ta lepingu Hiina kõrgliigaklubiga Shanghai Shenhua, kuid 2017. aastal mängis ta laenul Hispaania kõrgliigaklubis Deportivo Alavés. Aastatel 2019–2021 mängis ta Argentina kõrgliigaklubis San Lorenzo. 2022. aasta veebruaris sõlmis ta kaheaastase lepingu samasse liigasse kuuluva Boca Juniorsiga. 2023. aasta augustis sõlmis ta lepingu Türgi kõrgliigaklubiga Pendikspor. 2024. aasta märtsis sõlmis ta kuni aasta lõpuni kehtiva lepingu Botafogoga. Paraguay jalgpallikoondises debüteeris Romero 14. augustil 2013 sõprusmängus Saksamaa vastu. Koondisekarjääri esimese värava lõi ta 29. mail 2014 sõprusmängus Kameruni vastu. Alates 2015. aastast on ta kuulunud Paraguay koondisse neljal Copa América turniiril. Tema kaksikvend Ángel Romero on samuti jalgpallur. Boca Juniors Argentina Primera División: 2022 Copa de la Liga Profesional: 2022 Supercopa Argentina: 2022 https://www.transfermarkt.com/oscar-romero/profil/spieler/217886 (vaadatud 2.6.2022) "Pendikspor, Oscar Romero'yu transfer etti!". cumhuriyet.com.tr (türgi). 9. august 2023. Vaadatud 28. augustil 2023. "Com a camisa 70 do Botafogo, Óscar Romero é apresentado: "10 vezes Garrincha"". ge.globo.com. 28.3.2024. Vaadatud 20.4.2024 https://www.national-football-teams.com/player/53281/Oscar_Romero.html (vaadatud 2.6.2022)
Ángel Romero

Ángel Rodrigo Romero Villamayor (sündinud 4. juulil 1992 Fernando de la Moras) on Paraguay jalgpallur, kes mängib vasaku äärepoolikuna Brasiilia kõrgliigaklubis Corinthians ja Paraguay jalgpallikoondises. Ta alustas klubikarjääri Paraguay klubis Cerro Porteño, debüteerides Paraguay kõrgliigas 2011. aastal. 2013. aastal valiti Romero Paraguay aasta jalgpalluriks. Aastatel 2014–2018 mängis ta Brasiilia kõrgliigaklubis Corinthians, kellega tuli aastatel 2015 ja 2017 Brasiilia meistriks. Aastatel 2019–2021 mängis Romero Argentina kõrgliigaklubis San Lorenzo ja 2022. aastal Mehhiko kõrgliigaklubis Cruz Azul. 2023. aasta jaanuaris naasis ta Corinthiansi, kellega sõlmis kaheaastase lepingu. Paraguay jalgpallikoondises tegi Romero debüüdi 6. septembril 2013 MM-i valikmängus Boliivia vastu. Koondisekarjääri esimese värava lõi ta 14. novembril 2014 sõprusmängus Peruu vastu. Ta kuulus Paraguay koondisse 2021. aasta Copa Américal, kus lõi esimeses alagrupimängus kaks väravat Boliivia vastu. Tema kaksikvend Óscar Romero on samuti jalgpallur. Corinthians Campeonato Brasileiro Série A: 2015, 2017 Campeonato Paulista: 2017, 2018 Cruz Azul Supercopa de la Liga MX: 2022 https://www.transfermarkt.com/angel-romero/profil/spieler/262262 (vaadatud 1.8.2023)
Kaldre

Kaldre on eesti perekonnanimi. 2022. aasta 1. jaanuari seisuga oli Eestis perekonnanimi Kaldre 109 inimesel: 46 mehel ja 63 naisel. Perekonnanimede levikult oli Kaldre meeste puhul 2307. kohal ja naiste puhul 1730. kohal. Kaldre oli levinumaks nimeks vanuserühmas 40–44 aastat, kus seda oli 10 000 elaniku kohta 1,27. Perekonnanimi Kaldre oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 1,38 inimest. 1930. aastate nimede muutmise kampaania käigus võeti Kaldre uueks nimeks kokku 40 korral. Loobuti nimedest Grenzstein ja Zirnask kolmel juhul, samuti nimedest Busch, Grahovski, Kahlberg, Kalgushkin, Karlfeldt, Kaufeldt, Kesner, Kolgushkin, Krüger, Kukeinsmann, Kuutenberg, Mustikas, Staroi, Trehvelt jne. Aivar Kaldre, eesti laulja (1965–) Ilona Kaldre, Eesti selgeltnägija (1969–) Peeter Kaldre, eesti ajakirjanik (1954–) Sven Kaldre, eesti korvpallur (1991–) Statistikaamet: Nimede statistika (vaadatud 02.06.2022) Onomastika andmebaas. Nimede eestistamine:(uus nimekuju): Kaldre. Kaldre statistikaameti andmebaasis
Aasta parim jäähokimängija

Aasta parim jäähokimängija on Eesti aunimetus aasta parimatele jäähokimängijatele. ... 2018/2019 – Robert Rooba 2019/2020 – Robert Rooba ja Maria Disko 2020/2021 – Robert Rooba ja Diana Kaareste 2021/2022 – Robert Rooba ja Diana Kaareste 2022/2023 – Robert Rooba ja Diana Kaareste https://www.eestihoki.ee/ejhl/eesti-hoki-aasta-parimad-mangijad-on-maria-disko-ning-robert-rooba https://www.eestihoki.ee/ejhl/2020-2021-hooaja-parimad Aasta parimateks jäähokimängijateks valiti Kaareste ja Rooba Delfi, 2. juuni 2022 FOTOD | A. Le Coq Arenal pärjati aasta parimaid jäähokimängijaid Delfi, 1. juuni 2023 Eesti Hoki auhinnad Eesti Jäähokiliit
Kanada jäähokiliit

Kanada jäähokiliit (Hockey Canada), mis ühines 1994. aastal Kanada amatöörhokiliiduga (Canadian Amateur Hockey Association), on jäähoki ja kelguhoki riiklik juhtorgan Kanadas. See on Rahvusvahelise Jäähokiföderatsiooni (IIHF) liige ja kontrollib enamikku Kanada organiseeritud jäähokist. On mõned märkimisväärsed erandid, nagu Kanada hokiliiga, U Sports (varem tuntud kui Canadian Interuniversity Sport) ja Kanada professionaalsed hokiklubid; esimesed kaks on partneriks Hockey Canadale, kuid ei ole liikmesorganisatsioonid. Hockey Canada peakorteer asub Calgarys, teine kontor Ottawas ning piirkondlikud keskused Torontos, Winnipegis ja Montréalis. Nauright, John; Parrish, Charles (1. jaanuar 2012). Sports Around the World: History, Culture, and Practice. ABC-CLIO. ISBN 9781598843002 – cit. via Google Books. "Hockey Canada vows to right what went wrong at world juniors | Toronto Star". The Star. 3. jaanuar 2016. Hockey Canada koduleht
Tammiste (perekonnanimi)

Tammiste on eesti perekonnanimi. 2022. aasta 1. jaanuari seisuga oli Eestis perekonnanimi Tammiste 272 inimesel: 127 mehel ja 145 naisel. Perekonnanimede levikult oli Tammiste meeste puhul 583. kohal ja naiste puhul 557. kohal. Tammiste oli levinumaks nimeks vanuserühmas 0–4 aastat, kus seda oli 10 000 elaniku kohta 4,01. Perekonnanimi Tammiste oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 6,41 inimest. 1930. aastate nimede muutmise kampaania käigus võeti Tammiste uueks nimeks kokku 50 korral. Loobuti nimedest Tamberg kolmel, Tõuk, Stamm, Prussak ja Tipp kahel juhul, samuti nimedest Eiche, Eichvaldt, Grossfeld, Herbst, Hunt, Jabur, Jürjesson, Memme, Oinas, Pentsa, Russ, Teugu, Tsimm, Türmes, Värbu, Vunk, Zeiger jne. Aleksei Tammiste, eesti korvpallur (1946–) Astrid Tammiste, eesti arst (1930–2002) Kätlin Tammiste (Kivisild), eesti purjetaja (1996–) Tarmo Tammiste, eesti poliitik (1962–) Statistikaamet: Nimede statistika (vaadatud 02.06.2022) Onomastika andmebaas. Nimede eestistamine:(uus nimekuju): Tammiste. Tammiste statistikaameti andmebaasis
Austraalia kindralkuberner

Austraalia kindralkuberner on Briti monarhi esindaja Austraalia Ühenduses. Kindralkuberneri määrab Austraalia valitsuse ettepanekul Suurbritannia monarh. Kindralkuberner on kaitseväe ülemjuhataja ning talle annab formaalselt aru ka valitsus. Kindralkuberneri kohustusteks on ka ministrite, kohtunike ja diplomaatide ametisse määramine, seaduste kinnitamine ja valimiste väljakuulutamine. Kindralkuberner on poliitiliselt sõltumatu ning tegutseb tavaliselt peaministri, ministrite või kindlatel juhtudel ka parlamendi nõuannete järgi. Aastatel 1901 kuni 1965 olid 11 kindralkuberneri 15st Briti aadlikud ning pärast seda on kõik kindralkubernerid sündinud Austraalias. Austraalia ajaloo jooksul on ainult üks kindralkuberner olnud naine (Quentin Bryce) ning mitte ükski pole olnud aborigeen või mitte-Euroopa päritolu. Kindralkuberneri ei määrata ametisse kindlaks ajaperioodiks, kuid tavaliselt eeldatakse, et ta on ametis viis aastat. Kindralkuberneri ametiaega võib pikendada, et vältida ametiaja lõppemist valimiste ajal või poliitiliselt raskel perioodil. Alates 1. juulist 2024 on Austraalia kindralkuberner olnud Sam Mostyn. "Governor-General". Parliamentary Education Office. Vaadatud 2. juuni 2022. "Chapter II The Executive Government". Parliament of Australia. Vaadatud 2. juuni 2022. "Governor-General". Parliament of Australia. Vaadatud 2. juuni 2022.
Kaer (perekonnanimi)

Kaer on eesti perekonnanimi. 2022. aasta 1. jaanuari seisuga oli Eestis perekonnanimi Kaer 86 inimesel: 45 mehel ja 41 naisel. Perekonnanimede levikult oli Kaer meeste puhul 2372. kohal ja naiste puhul 2961. kohal. Kaer oli levinumaks nimeks vanuserühmas 0–4 aastat, kus seda oli 10 000 elaniku kohta 1,34. Perekonnanimi Kaer oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 3,91 inimest. 19. sajandi algul pandi pärisorjusest vabastamise käigus Pärnu maakonna Pärnu-Jaagupi kihelkonna Vee mõisavalla talupojale perenimeks Kair(Kaer). 1930. aastate nimede muutmise kampaania käigus võeti Kaer uueks nimeks kokku 9 korral, kui loobuti nimedest Graube, Grauberg, Karben, Karakoff (2 juhul), Köts, Riiner, Theodorov ja Saalberg. Kaaren Kaer, eesti tõlkija ja filmirežissöör (1978–) Kaisa Kaer, eesti tõlkija ja toimetaja (1981–) Krista Kaer, eesti tõlkija ja kirjastaja (1951–) Raivo Kaer, eesti ettevõtja ja ürituste korraldaja (1981–2016) Statistikaamet: Nimede statistika (vaadatud 03.06.2022) Onomastika andmebaas. Nimede panemine (algne nimekuju): Kaer. Onomastika andmebaas. Nimede eestistamine:(uus nimekuju): Kaer. Kaer statistikaameti andmebaasis
Poogandi järv

Poogandi järv on järv Võrumaal Setomaa vallas Korela küla piires. Järv asub Mustoja maastikukaitsealal. Järve pindala on 0,4 ha ja kaldajoone pikkus 280 meetrit. Järve ääres on RMK Poogandi lõkkekoht. Poogandi järv Eesti looduse infosüsteemis Poogandi järve andmed keskkonnaportaalis Geoview.info Poogandi järv RMK Poogandi lõkkekoht
Allan Valk

Allan Valk (sündinud 27. juunil 1975) on eesti vandeadvokaat. Ta on Eesti Advokatuuri liige alates 6. aprillist 2010.
Darko Lazović

Darko Lazović (serbia kirillitsas Дарко Лазовић; sündinud 15. septembril 1990 Čačakis) on Serbia jalgpallur, kes mängib äärepoolkaitsjana Itaalia kõrgliigaklubis Verona Hellas ja Serbia jalgpallikoondises. Ta alustas klubikarjääri kodulinna klubis Čačaki Borac, debüteerides Serbia kõrgliigas hooajal 2007/08. Aastatel 2009–2015 mängis ta Serbia kõrgliigaklubis Belgradi Crvena Zvezda. Hooajal 2013/14 tuli ta klubiga Serbia meistriks. Hooaegadel 2011/12 ja 2013/14 valiti ta Serbia kõrgliiga hooaja sümboolsesse koosseisu. Aastatel 2015–2019 mängis ta Itaalia kõrgliigaklubis Genoa. 2019. aasta augustis sõlmis ta kolmeaastase lepingu Verona Hellasega. Serbia jalgpallikoondises tegi Lazović debüüdi 14. detsembril 2018 sõprusmängus Poola vastu. Red Star Serbia Superliga: 2013–14 Serbia karikas: 2009–10, 2011–12
Stefan Strandberg

Ken Remi Stefan Strandberg (sündinud 25. juulil 1990 Lyngdalis) on Norra jalgpallur, kes mängib Norra kõrgliigaklubis Vålerenga ja Norra jalgpallikoondises. Norra kõrgliigas debüteeris Stranberg 2009. aastal Vålerenga meeskonnas. Klubikarjääri jooksul on ta mänginud veel Norra kõrgliigaklubis Rosenborg (2012–2015), Venemaa kõrgliigaklubides Krasnodar (2015/16) ja Jekaterinburgi Ural (2018/19 ja 2020/21), Saksamaa esiliigaklubis Hannover 96 (2016/17), Itaalia esiliigaklubis Trapani (2019/20) ja Itaalia kõrgliigaklubis Salernitana (2021–22). 2022. aastal naasis ta Vålerengasse. Norra jalgpallikoondises debüteeris 19. novembril 2013 sõprusmängus Šotimaa vastu. Koondisekarjääri esimese värava lõi ta 6. juunil 2021 sõprusmängus Kreeka vastu. https://www.national-football-teams.com/player/54112/Stefan_Strandberg.html (vaadatud 3.6.2022)
Adam Hložek

Adam Hložek (sündinud 25. juulil 2002 Ivančices) on Tšehhi jalgpallur, kes mängib ründajana Saksamaa kõrgliigaklubis Leverkuseni Bayer ja Tšehhi jalgpallikoondises. Ta alustas klubikarjääri Tšehhi klubis Praha Sparta. Tšehhi kõrgliigas debüteeris ta 2018. aasta novembris ning sai 16 aasta, kolme kuu ja 16 päeva vanuselt Sparta kõige nooremaks mängijaks Tšehhi kõrgliigas. Esimese värava lõi ta Tšehhi kõrgliigas 9. märtsil 2019 mängus Plzeňi Viktoria vastu. Hooajal 2020/21 lõi ta Tšehhi kõrgliigas 19 mänguga 15 väravat ning oli vaatamata sellele, et jäi vigastuse tõttu neljaks kuuks eemale, Jan Kuchta kõrval liiga suurim väravakütt. 2022. aasta juunis sõlmis ta viieaastase lepingu Leverkuseni Bayeriga. Tšehhi jalgpallikoondises tegi Hložek debüüdi 4. septembril 2020 UEFA Rahvuste Liiga mängus Slovakkia vastu. Koondisekarjääri esimese värava lõi ta 11. oktoobril 2021 MM-i valikmängus Valgevene vastu. Ta kuulus Tšehhi koondisse 2021. aasta Euroopa meistrivõistlustel. 2019. aastal valiti Hložek Tšehhi jalgpalli aasta talendiks. https://int.soccerway.com/players/adam-hloek/509257/ (vaadatud 3.6.2022) "BAYER 04 SIGN CZECH STRIKER ADAM HLOZEK". bayer04.de. 2.6.2022. Vaadatud 3.6.2022
Noah Okafor

Noah Arinzechukwu Okafor (sündinud 24. mail 2000 Binningenis) on Šveitsi jalgpallur, kes mängib ründajana Itaalia kõrgliiga klubis AC Milan ja Šveitsi jalgpallikoondises. Ta alustas klubikarjääri Šveitsi klubis FC Basel, mille noorteakadeemiaga liitus ta 2009. aastal. Klubi põhimeeskonnas debüteeris ta Šveitsi kõrgliigas 2018. aasta mais. Esimese värava lõi ta Šveitsi kõrgliigas 28. juulil 2018 mängus Xamaxi vastu. 2020. aasta jaanuaris sõlmis ta lepingu Salzburgi Red Bulliga. Hooaegadel 2019/20, 2020/21 ja 2021/22 on ta klubiga tulnud Austria meistriks. Austria kõrgliigas on individuaalselt tema seni parim hooaeg olnud 2021/22, mil ta lõi üheksa väravat. UEFA Meistrite Liiga hooaja 2021/22 alagrupiturniiril lõi Okafor kolm väravat: 20. oktoobril 2021 kaks väravat VfL Wolfsburgi vastu ja 8. detsembril 2021 värava Sevilla vastu; Sevilla vastu löödud värav kindlustas Salzburgi Red Bullile esimese Austria klubina pääsu Meistrite Liiga kaheksandikfinaali. Suvel 2023 liitus ta ligi 14 miljoni euro eest AC Milaniga. Šveitsi jalgpallikoondises debüteeris Okafor 9. juunil 2019 UEFA Rahvuste Liiga mängus Inglismaa vastu. Koondisekarjääri esimese värava lõi ta 15. novembril 2021 MM-i valikmängus Bulgaaria vastu. Ta on igbo päritolu. Tema isa on nigeerlane ja ema šveitslanna. Basel Šveitsi karikas: 2018–19 Salzburgi Red Bull Austria Bundesliga: 2019–20, 2020–21, 2021–22 Austria karikas: 2019–20, 2020–21, 2021–22 https://www.transfermarkt.com/noah-okafor/profil/spieler/346890 (vaadatud 3.6.2022)